Texase Kooliõpikute Hoidla
Texase Kooliõpikute Hoidla (inglise Texas School Book Depository; praegune nimi Dallase Maakonna Administratiivhoone (Dallas County Administration Building)) on hoone Texases Dallase kesklinna lääneosas aadressil Elm Street 411. Vastavalt ametlikule versioonile tulistas Lee Harvey Oswald 22. novembril 1963 kell 12:30 kohaliku aja järgi Texase Kooliõpikute Hoidla kuuendalt korruselt lahtises autos möödasõitvat presidenti John F. Kennedyt, haavates teda surmavalt.